Meelis Pääbo
Miniplast OÜ
meelis@miniplast.ee	

23.02.2024 2-14/24/942-1	

Täiendava tähtaja andmine lepinguliste kohustuste täitmiseks ja leppetrahvi hoiatus

Austatud Meelis Pääbo

Riigi Kaitseinvesteeringute Keskuse (edaspidi ostja), Kaitseväe, Kaitseministeeriumi, Kaitseressursside Ameti (edaspidi ostja) ja Miniplast OÜ (edaspidi müüja) vahel on 12.01.2023 sõlmitud raamleping 
nr 2-2/23/35-1 „Pressvormiga toodetud meened, sümboolika, aumärgid ja isikuplaadid“ (edaspidi raamleping). 
Raamlepingu punkti 2 kohaselt on lepingu lahutamatuteks osadeks riigihanke alusdokumendid, müüja riigihanke pakkumus ning selle lisad, lepingu alusel esitatud pakkumused, lepingu alusel sõlmitud hankelepingud, poolte vahel edastatud teated. Hankelepingutena on käsitletavad ka tellimused, tellimuskirjad, ostutellimused või muud dokumendid, millega võetakse rahaline kohustus. 
07.09.2023 küsis Kaitseressursside Ameti kontaktisik raamlepingu alusel pakkumuse rinnamärkide (edaspidi kaup) ostmiseks hiliseima tarnetähtajaga 01.12.2023. 20.09.2023 esitasite pakkumuse ja aktsepteerisite tarnetähtaega 01.12.2023. 
Kaup ei saabunud ettenähtud tarnetähtajaks ja Te ei teavitanud RKIK-i ega Kaitseressursside Ametit tarne hilinemisest. RKIK peab oluliseks veel välja tuua, et vastavalt raamlepingu punktile 4.3 kohustub müüja teavitama ostjat lepingu täitmist takistavatest asjaoludest. 06.12.2023 esitas Kaitseressursside Ameti kontaktisik päringu, misjärel andsite teada tarneprobleemidest ja kinnitasite, et tooted tarnitakse hiljemalt 31.01.2024. Seisuga 19.02.2024 on tarnitud 1 246 rinnamärki koos karbiga kogumaksumusega 2 803,50 eurot km-ta. Tarnimata on 3754 rinnamärki koos karbiga kogumaksumusega 8 446,5 eurot km-ta.
Raamlepingu punkti 13.9 kohaselt on ostjal õigus kauba tähtaegselt üle andmata jätmise korral nõuda müüjalt leppetrahvi kuni 0,25% tähtaegselt üle andmata kauba maksumusest päevas iga üleandmisega viivitatud päeva eest, kuid mitte rohkem kui 50% hankelepingu maksumusest.

Käesolevaga annab Riigi Kaitseinvesteeringute Keskus Miniplast OÜ-le täiendava tähtaja kauba tarnimiseks, mis on hiljemalt 11.03.2024.
Juhul, kui kaup ei ole täiendavaks tähtajaks üle antud, on Riigi Kaitseinvesteeringute Keskusel õigus kohaldada leppetrahvi suuruses 0,25% kauba maksumusest iga üleandmisega viivitatud kalendripäeva eest, kuid mitte rohkem kui 50% hankelepingu maksumusest. Riigi Kaitseinvesteeringute Keskusel on õigus leppetrahvi arvestamist alustada 01.12.2023 (esialgne tarnetähtaeg). 

Lugupidamisega

(allkirjastatud digitaalselt)

Ivar Janson
hangete osakonna juhtaja